Wanpla communiti lida long Lord howe Island long Malaita provins long Solomon Islands i askim strong national gavman long luksave long bikpla wari em climate change iwok long kamapim nau long aelan na helpim ol.
Lawrence Makili, husat i wanpla environmentalist i mekim despla toktok bihaen long emi bin raon igo long aelan blong en ino long taem igo pinis.
Toktok blong en ibin bihaenim tu wanpla wokshop we oli bin lukluk long Climate Change long Honiara tupla wik igo pinis.
Ontong Java wankaen olsem ol narapla liklik aelan oa atolls long Pacific iwok long lusim ol ples blong ol long wonem ol solwara i wok long bagarapim ol graon oa aelan.
Long Papua New Guinea, ol pipal blong Caterets long Autonomous rijan blong Bougainville tu iwok long bungim heve blong climate change na sampla pipal nau i lusim ples na go long bikples Bougainville.
tpi_Latn tpi_Latn tpi_Latn tpi_Latn tpi_Latn